
  „TU STE, SLEČNA PRUE.“ Pani Beedleová vzala kopu obálok zhornej poličky vkuchyni. „Dnes ich je viac ako dosť. Atáto vyzerá veľmi dôležito.“ Vybrala dlhú hrubú pergamenovú obálku azvedavo fľochla na vytlačené záhlavie.


  Prudence si odpila čaju, no neponáhľala sa khostiteľke. Pani Beedleová teda vykročila, lebo mala vlastné spôsoby... dosť podobné jej bratovi, sluhovi Jenkinsovi, vktorom sa snúbili povinnosti sluhu spriateľskosťou, ochotou, ba dokonca sa trom sestrám Duncanovým osvedčil aj ako spoločník pri všetkých tajnostiach vdome na Manchester Square.


  „Nejaké správy od slečny Constance?“ vyzvedala sa pani Beedleová akonečne položila obálky na poškriabaný stôl zborovicového dreva anačiahla sa po kanvicu sčajom.


  „Ach, včera sa ozvali. Momentálne sú vEgypte.“ Prudence potlačila svoju šálku, aby jej pani Beedleová znovu naliala čaj. „Navštívili už aj Rím aParíž. Zdá sa, že je to úžasná cesta.“


  Hovorila trochu smutne anaozaj bola smutná, lebo jej staršia sestra Constance bola už šesť týždňov na svadobnej ceste. Ačas Prudence anajmladšej sestre Chastity plynul vLondýne veľmi pomaly. Snažili sa udržať obvyklý chod domácnosti, starali sa ofinancie ako vždy, aby sa situácia vdome nenarušila, ale stálo ich to viac síl, keď boli len dve. Občas, najmä vposledných týždňoch, boli Prudence sChastity vpokušení povedať otcovi, aká je ich reálna situácia. Spôsobil ju on nevhodnými investíciami po smrti ich matky. Len spomienka na matku ich nútila mlčať. Lady Duncanová by svojho manžela chránila za každú cenu, takže aj jej dcéry boli toho názoru, že vtom treba pokračovať.


  Okrem toho sa aj vConstancinej neprítomnosti museli venovať svojim novinám The Mayfair Lady, ktoré vychádzali každé dva týždne, abez Constanciných editorských rád im to veľmi nešlo. Snažili sa ďalej viesť aj zoznamku, takže Chastity bola veľmi vyčerpaná akaždú noc upadala do bezsenného spánku. Aspoň to si všimla Prudence.


  Vtom sa vobchode rozoznel zvonček na dverách adovnútra vošiel zákazník. Pani Beedleová sa ponáhľala za ním, cestou si ešte uhládzala snehobielu zásteru. Prudence si poriadne odpila čaju adala si ešte kúsok ďumbierového chlebíka. Bol teplý acelá kuchyňa za obchodom ním rozvoniavala. Počula, ako sa pani Beedleová veselo rozpráva snejakou ženou, ktorá sa vysokým hlasom sťažovala na nekvalitnú jahňacinu vmäsiarstve.


  Prudence si vystrela nohy kmriežke avzdychla. Bola rada, že si na chvíľu môže oddýchnuť od práce. Neprítomne hľadela na obálky adresované The Mayfair Lady, ktoré doručovali pani Beedleovej do jej obchodíka na rohu vKensingtone ako poste restante. Vydavateľky novín museli za každú cenu zostať vanonymite.


  Prudence sa znovu zahľadela na hrubú obálku, odlišujúcu sa od ostatných. Pripadala jej veľmi úradná. Vytlačená adresa vľavom hornom rohu znela: Falstaff, Harley & Greenwood. Prudence si zrazu spomenula auvedomila si, ako jej naskočili zimomriavky. Zrejme ide oprávnickú firmu. Načiahla sa po nôž na maslo, aby obálku otvorila, ale potom sa zháčila apokrútila hlavou. Sestry mali medzi sebou nepísanú dohodu, že korešpondenciu týkajúcu sa všetkých troch budú otvárať spoločne. Aak je vtejto obálke nejaká nepríjemná správa, určite by ju nemala otvárať sama.


  Hodila všetku poštu do svojej rozmernej kabelky adopila zvyšok čaju. Pani Beedleová stále trkotala so zákazníčkou, keď Prudence vošla do obchodu anatiahla si rukavičky.


  „Ďakujem za čaj, pani Beedleová.“


  „Ach, rada som vás videla, slečna Prudence,“ zažiarila. „Aj slečnu Chastity, pravdaže, rada uvidím. Priveďte ju budúci týždeň. Upečiem nejaký koláč smasťou, čo má tak rada.“


  „Určite jej bude ľúto, že dnes neochutnala váš ďumbierový chlebík, ale popoludní musela zájsť na návštevu kpriateľke,“ usmiala sa Prudence azdvorilo kývla hlavou zákazníčke, ktorá si ju zvedavo premeriavala. Lady smayfairským prízvukom velegantných popoludňajších šatách nepatrila do obchodíka na rohu vKensingtone, najmä ak sa vynorila zozadu zo súkromnej časti.


  Prudence vzala výtlačok The Mayfair Lady zo stojana vzadnej časti obchodu. „Ak chcete niečo na čítanie, madam, možno sa vám tento výtlačok zapáči.“ Podala ho žene, ktorá zostala taká ohúrená, že si ho vzala.


  „Nuž, neviem...“ začala. „The Mayfair Lady... znie to trochu roztopašne.“


  „Vôbec to nie sú roztopašné noviny,“ ubezpečovala ju Prudence. „Aj pani Beedleová ich číta, pokiaľ viem.“


  „Ach, občas,“ povedala predavačka. „Ale skúste si ich prečítať, pani Warnerová. Niekedy, keď bude popoludní chladno, vezmite si ich namiesto pletenia ku kozubu.“


  „Nemám veľa času na čítanie,“ zapochybovala zákazníčka. „Koľko stoja?“ Obrátila noviny vruke, ako keby si nebola istá, čo snimi.


  „Len dve pence,“ odvetila Prudence. „Budete prekvapená, koľko zaujímavých vecí tam nájdete.“


  „Nuž, neviem, ale...“ zákazníčka sa odmlčala, lebo otvárala peňaženku avylovila dve pence, ktoré položila na stôl. „Skúsim teda.“


  „Skúste,“ usmiala sa pani Beedleová. „Apoviem vám ešte jedno: Ak sa vám nebudú páčiť, prineste ich späť aja vám tie dve pence vrátim.“


  Pani Warnerová očividne ožila. „Dobre, to je fér dohoda, pani Beedleová.“


  Prudence zdvihla obočie. Ako zarobia peniaze, ak ich noviny budú ľudia čítať na takúto dohodu? Nahlas to však pani Beedleovej nemohla vytknúť. Takže sa len srdečne rozlúčila avyšla zobchodu do chladného popoludnia. Bola zima, hoci bolo len pol piatej. Jeseň očividne prišla skôr ako zvyčajne, pomyslela si, ale možno sa jej to len zdá, lebo leto bolo dlhé ahorúce.


  Ako sa ponáhľala na zastávku omnibusu, znovu si spomenula na Constance ana horúčavu kdesi vegyptskej púšti. Niekto však má teplo rád, povedala si vduchu, keď na zastávke zastal motorový omnibus avypustil kúdol pary. Nastúpila, zaplatila penny za cestu asadla si koknu. Sledovala ulice Londýna, ako omnibus pokračoval vceste anastupovali doň ďalšie skupiny ľudí.


  Premýšľala, ako sa asi má Chastity. Napriek tomu, čo Prudence povedala pani Beedleovej, vedela, že Chastity nie je ustarej priateľky.


  Chastity vúlohe tety Mabel vskutočnosti písala odpoveď na tri problematické listy od čitateľov vnúdzi, ktoré mali vyjsť vnasledujúcom čísle novín. Prudence sama nič nevedela vymyslieť. Zúfalo obhrýzala konček pera, až sa rozfrkol atrament na jej poznámky. Snažila sa nájsť nejakú diplomatickú odpoveď pre jednu zúfalú osobu vChelsea, ktorá sa domnievala, že jej rodičia nemajú právo míňať svoj kapitál na frivolné zábavky, zatiaľ čo ich dcéra čaká na dedičstvo...


  Prudence vystúpila zomnibusu na Oxford Street avykročila po Baker Street smerom kPortman Square. Zabočila na Manchester Square,líca jej zružoveli odčerstvého vetra. Posledné kroky kdomu číslo desať takmer bežala asluha Jenkins jej otvoril predné dvere práve vo chvíli, keď do zámky strkala kľúč.


  „Myslel som si, že ste to vy, slečna Prudence, keď som počul štrkotať kľúče.“


  „Bola som uvašej sestry,“ vysvetlila avošla do haly. „Pozdravuje vás.“


  „Dúfam, že sa teší dobrému zdraviu.“


  „Zdala sa mi vporiadku. Chastity je hore?“


  „Celé popoludnie ani nevystrčila hlavu zo salóna.“


  „Ach, chudera,“ zatiahla Prudence. „Dala si si aspoň čaj?“


  Jenkins sa usmial. Chastitina chuť na sladké bola povestná. „Pani Hudsonová urobila popoludní čokoládový piškótový zákusok. Slečna Chastity mala tri kúsky. Asi ju trochu zasýtili, lebo potom sa už tvárila veselšie.“


  Prudence sa zasmiala aponáhľala sa kschodom. Vpolovici však zastala acez plece sa opýtala: „Bude lord Duncan dnes večerať doma, neviete, Jenkins?“


  „Asi nie, slečna Prudence. Pani Hudsonová pre vás aslečnu Chastity pripravila znamenitý mäsový nákyp zo studenej jahňaciny ešte znedele.“


  Ak už musia jesť zvyšky, tak jahňacina je určite lepšia ako ryba, pomyslela si Prudence. Otvorila dvere do salóna, oktorý sa delila so sestrami od matkinej smrti pred štyrmi rokmi.


  Bola to príjemná, útulná miestnosť, hoci trochu ošúchaná asotlčeným nábytkom. Dnes Chastity pripadala ešte pochmúrnejšia. Sedela za písacím stolom acivela na pokrčené hárky papiera - dôkaz, že sa jej nepodarilo nič napísať. Obrátila sa, keď vošla jej sestra.


  „Ach, som rada, že si späť, aspoň môžem prestať.“ Prešla si prstami po vlnitých červených vlasoch, ktoré sa jej pri písaní uvoľnili ateraz jej splývali až na plecia. Trochu sa vystrela. „Nepredpokladala som, že raz prestanem súcitiť stými stratenými dušami, ale podaktorí sú takí detinskí arozmaznaní... Ach, počkaj. Musím ti niečo ukázať. Jenkins to priniesol pred polhodinou.“


  Tón jej hlasu sa úplne zmenil, vyskočila arezko podišla kpríborníku. „Pozri.“ Ukázala na noviny. „Pall Mall Gazette. Con vravela, že sa to raz stane!“


  „Čo sa stane?“ Prudence prebehla očami po novinách apotom jej to došlo. Potichu zahvízdala pri titulku: OZAJSTNÝ ŠKANDÁL VO VYŠŠÍCH KRUHOCH apustila sa do čítania: „Grófa Barclayho na stránkach anonymných novín The Mayfair Lady obvinili ztoho, že zneužíva mladé slúžky, akeď otehotnejú, opustí ich anechá vchudobe na ulici.“


  Stlmila hlas ačítala si popod nos. Uvedomovala si, že Chastity pozná ten článok už asi naspamäť. Keď dočítala do konca, pozrela na sestru, ktorá na ňu sočakávaním hľadela. „Pýtali sa tých žien, ktoré Con spomenula vo svojom článku.“


  „Atoho záletníka tiež odsúdili, hoci svojím vlastným spôsobom,“ poznamenala Prudence. „Narážajú na vieru vprotiklade slascívnym správaním, pričom nezamlčujú pred čitateľom škandalózne podrobnosti.“


  „Presne vto sme dúfali, že sa stane,“ povedala Chastity. „Prešli len štyri týždne, ako sa to objavilo vThe Mayfair Lady. To vysvetľuje aj občasné reči anepriateľské zazeranie matrón na Barclayho. Jeho priatelia stoja pri ňom azdá sa, že ani on si ztoho nič nerobí. Myslela som si, že to nikam nepovedie. Keď sa to však rozchýri vuliciach, kluboch asalónoch, ocitne sa na pranieri.“


  „Áno,“ prikývla Prudence, ale neveľmi presvedčivo. Otvorila kabelku avybrala znej úradne vyzerajúcu obálku. „Toto bolo vpošte.“


  „Čo je to?“


  „Vyzerá to ako odprávnickej firmy.“


  „Aha.“ Chastity vzala obálku aobracala ju chvíľu vrukách, akoby chcela dovidieť dnu. „Asi by sme ju mali otvoriť.“ Prudence jej podala nôž na papier aona obálku otvorila. Vybrala niekoľko hárkov velínu. Začala čítať;Prudence jej nazerala cez plece.


  „Dopekla!“ vykríkla Prudence, keď sa dostala až na koniec. Hoci to bolo hrozné, správa bola jasná ako hrom.


  „Prečo nás Barclay žaluje za ohováranie? Prečo The Mayfair Lady anie Pall Mall Gazette?“ premýšľala nahlas Chastity. „Veď napísali oveľa viac ako my.“


  „Gazette vyšli len dnes,“ ozvala sa smutne Prudence. „Amy sme to uverejnili už pred mesiacom. Mal štyri týždne na to, aby to dal dokopy. Aak tento prípad vyhrá, pôjde aj po Gazette.“


  „Takže čo urobíme?“ Chastity si zahryzla do spodnej pery aznovu si prečítala list. „Píše sa tu, že právnik bude pre svojho klienta žiadať čo najvyššie možné odškodné. Čo to znamená?“


  „Nemám potuchy... asi nič dobré, tým si môžeš byť istá.“ Prudence sa hodila do hlbokej klubovky aodkopla topánky. „Potrebujeme radu.“


  „Potrebujeme Constance.“ Sestra si sadla naopierku kresla aprekrížila si nohy včlenkoch. Jednu si vyložila na kraj stola anervózne ňou mykala.


  „Preboha, čo si otom všetkom pomyslí Max?“


  „Jeho kariére veľmi neprospeje, keď sa príde na to, že článok oBarclaym napísala jeho žena,“ konštatovala smutne Chastity.


  „Musíme zabezpečiť, aby sa to nedostalo von, už vzáujme našich novín, ale neviem, ako to utajíme pred Maxom.“ Prudence vzala list zo stola, kam ho Chastity nechala dopadnúť. „Ach, toto tu dolu som si vôbec nevšimla... Okrem náhrady škody nášmu klientovi budeme žiadať aj odškodné za všetky nepodložené narážky, šíriace sa ďalej azasahujúce do osobného života.“


  „Chytili sa novinári zPall Mall Gazette tých narážok, čo sme tam vložili?“ Chastity vzala odhodený papier. „Ja som si nič také nevšimla.“


  „Nie, asi to nechali tak, mali rozum. Nevidím náznak, teda aspoň nie taký, aký sme ponúkli my. Som si istá, že niekde dôkazy sú, ale nehľadali sme ich, príliš sme sa zamerali na to, aby sme obvinili Barclayho, na všetko ostatné sme zabudli,“ vzdychla Prudence. „Aké sme boli naivné ahlúpe.“


  „Máš pravdu,“ prikývla Chastity. „Boli sme hlúpe, ale už nie sme.“


  „Asi zatvárame dvere na stajni, až keď koňa ukradli,“ zdôraznila súsmevom Prudence. Obrátila sa kdverám, keď na ne ktosidiskrétne zaklopal.


  „Mám priniesť karafu sherry, slečna Prue? Alebo budete dnes večerať vsalóne?“ opýtal sa sluha Jenkins.


  „Nie, nemáme dnes náladu na salón,“ odvetila Prudence. „Prineste sherry sem avjedálni si dáme trochu pastierskeho koláča.“


  „Myslel som, že sa takto rozhodnete.“ Jenkins vošiel dnu stáckou. „Tak som to už priniesol. Čo mám povedať pani Hudsonovej, okoľkej chcete večerať?“ Nalial sherry do dvoch pohárov apostavil ich na striebornú tácku.


  „Asi oôsmej.“ Prudence sotázkou vočiach pozrela na sestru, ktorá súhlasne prikývla. „Anemyslite si, že sa budeme prezliekať, Jenkins. Aj sa obslúžime samy. Určite máte dnes večer aj inú prácu.“


  „Rád vás obslúžim, slečna Prudence, je to moja povinnosť,“ uklonil sa Jenkins.


  „Veď chodieva len občas do krčmy, iné povinnosti nemá,“ prehodila Chastity aodchlipla si sherry. „Anezdrží sa tam nikdy dlhšie ako do deviatej.“


  „Ale pri pastierskom koláči by nás naozaj nemusel obsluhovať,“ podotkla Prudence. „Prečo sa vlastne nenajeme rovno tu pri kozube?“


  „Lebo pán Jenkins apani Hudsonová by to neprežili,“ Chastity sa pousmiala. Odložila pohár apriložila do ohňa ďalšie polienko. „Nemusíme znižovať úroveň, slečna Prudence, len preto, že zavládli ťažké časy.“ Dokonale napodobnila ich gazdinú, pani Hudsonovú, aPrudence sa zasmiala na celé kolo, dokonca zatlieskala.


  No smiech sa jej po chvíli zadrhol vhrdle. „Ale ako si nájdeme obhajcu?“ opýtala sa Chastity.


  „Asi by sme sa najprv mali poobzerať po nejakom poradcovi, ten nám odporučí dobrého právnika. Určite to takto funguje,“ usúdila Prudence.


  „Vieš viac ako ja.“ Chastity sa chopila svojho pohára. „Otec určite niekoho pozná, ale čo myslíš, mohli by sme ho stým osloviť?“


  „Môžeme mu položiť niekoľko nevinných otázok, čo povieš?“ Prudence sa nahla dopredu avzelených očiach sa jej zalesklo.


  „Určite si nedá dve adve dokopy,“ ozvala sa Chastity.


  „Nie.“ Prudence stisla pery. „Len aby vedel, akého právnika potrebujeme.“


  „Nejakého lacného,“ dodala Chastity.


  Prudence pokrútila hlavou. „Právnici sú vo všeobecnosti drahí. No môžeme to skúsiť, hádam sa niekto nájde.“


  Nachodbe sa ozvali kroky, dvere sa rozleteli azároveň na ne ktosi zaklopal. Na prahu stál lord Arthur Duncan so zježenými fúzmi, líca mal červenšie ako zvyčajne. Na hlave mal tvrdý klobúk, ktorý sa mu hodil ku kabátcu. „Nikdy som nič také nepočul,“ lamentoval. „Darebáci! Lotri! Ach, už ste to videli?“ Ukázal na Pall Mall Gazette. „Je to nechutné, hrozné! Jedna vec sú reči aklebety, ale ukázať na niekoho otvorene prstom je už priveľa... Neviem, neviem, kam to povedie.“


  Sťažka si sadol do kresla pri kozube. „Ak je to sherry, dám si pohárik, Prudence.“


  „Dobre, otec.“ Naliala apodala mu pohár. „Je lord Barclay veľmi rozčúlený?“


  „Rozčúlený?“ zatiahol. „To je slabé slovo.“ Lord Duncan vycedil obsah pohára na jeden hlt azazrel naň. „Nestačilo mi to na uhasenie smädu.“


  „Požiadam Jenkinsa, aby ti priniesol whisky?“ opýtala sa so zvyčajnou starostlivosťou Chastity.


  „Nie... nechaj ho.“ Lord si utrel fúzy do vreckovky. „Len mi ešte jeden nalej.“ Podal jej pohár.


  „Čo urobí lord Barclay?“ vyzvedala sa Prudence arozhrabla rozpálené uhlíky kutáčom. „Určite požiada onejaké odškodné, však?“


  „Už sa súdi za ohováranie sThe Mayfair Lady, akeď snimi skončí, potom sa ukáže. Vydavatelia budú mať šťastie, ak vyviaznu len smastným odškodným.“


  „Asi si zoženie najlepších právnikov,“ pokračovala Chastity apodala mu pohár.


  „Hej, to určite... vynaloží na nich všetky peniaze.“


  „A sú vLondýne nejakí dobrí právnici?“ pridala sa Prudence. „My sme sa nikdy snijakým nestretli.“


  „To ma ani neprekvapuje, drahá.“ Lord sa usmial na strednú dcéru. „Nehovorím, že by ste sa im nemohli rovnať, čo sa týka bystrosti, ale tí muži sa nevyskytujú často vtakých kruhoch ako vy. Nájdete ich vpánskych kluboch, nie vsalónoch.“


  Prudence naňho pozrela sotázkou vočiach. „Ktovie, či je to pravda. Spomeň nejakých naozaj dobrých advokátov asChas uvidíme, či na nich niekde nenatrafíme.“


  „Tie vaše rečičky ahry,“ zašomral, ale zdalo sa, že sa trocha upokojil vspoločnosti dcér apod vplyvom sherry. Líca už nemal také červené auž toľko nefrflal.


  „No, počkajte. Barclay si vybral advokátsku spoločnosť Falstaff, Harley aGreenwood, pracuje tam aj Samuel Richardson. Hovorí vám to niečo?“ Potuteľne sa usmial na dcéry. „Stavím sa, že nie.“


  „Nečakali sme, že ich budeme poznať,“ bránila sa Prudence, „ale Samuel Richardson...“ Pokrútila hlavou. „Nie, toto kolo si vyhral. Nepoznáme ich. Vymenuj nejakých ďalších.“


  Lord Duncan sa zamračil azamyslel sa. „Malvern,“ ozval sa napokon. „Sir Gideon Malvern, najmladší kráľovský radca desaťročia, za svoje služby dostal rytiersky titul.“ Zachichotal sa. „Určite za služby kráľovi... asi sa niektorý zjeho priateľov ocitol vkaši, veď to poznáte.“ Významne si poklopkal po čele.


  „Malvern ho obhajoval... Ale stavím sa, že ani oňom ste nepočuli. Vraj je najbystrejší na kráľovskom dvore. No určite je veľmi zaneprázdnený.“


  Odložil pohár anamáhavo vstal. „Musím sa obliecť. Večeriam sBarclaym vRules. Musím mu prejaviť sympatie, veď viete. Nemôžem ho vtom nechať...“ Mávol rukou na Gazette. „Špina... to je všetko. Nemôžem dovoliť, aby taká špina mala navrch nad čestným človekom.“ Obe dcéry pobozkal na čelo anechal ich tam.


  „Vraj čestný človek,“ zamračila sa Prudence apodišla spohárom ku karafe, aby si ešte naliala. „Buď je otec slepý, alebo hlúpy, nech mi odpustí. Čo ho na Barclaym tak fascinuje?“


  „Ach, tuším to má niečo spoločné so skutočnosťou, že gróf stál pri ňom, keď zomrela mama,“ prehodila potichu Chastity azahľadela sa do ohňa. „Otec bol vtedy mimo, rovnako aj my. Bol rozrušený avyčerpaný, lebo sa oňho toľko rokov starala, azrazu ju nemal.“


  Prudence prikývla aprekrížila si pevne ruky na hrudi. Posledné matkine dni na tomto svete boli plné bolesti, musela užívať veľa ópia, aby sa zmiernilo jej utrpenie. Lord Duncan nezniesol pohľad na to, ako jeho manželka trpí, utiahol sa do svojej pracovne alord Barclay mu tam robil spoločnosť. Dcéry zatiaľ sedávali pri matke. Nemali energiu pomáhať ešte aj otcovi vjeho žiali, atrvalo to niekoľko rokov, aj keď už matka zomrela. Takto sa lord Barclay stal najlepším priateľom lorda Duncana.


  Prudence spustila ruky azdvihla hlavu. „Nuž, na tom už nič nezmeníme. Zistime radšej niečo otom sirovi Gideonovi Malvernovi.“


  „Ak je kráľovský radca, musí byť špičkový právnik,“ uvažovala Chastity. „Premýšľam, čo znamená, že je najmladší kráľovský radca tohto desaťročia.“


  „Musíme si obstarať posledný výtlačok Kto je kto,“ navrhla Prudence. „Aspoň sa dozvieme, ktorého právnického kolégia je členom. Posledné výtlačky nemáme, takže zajtra zájdeme do kníhkupectva Hatchards azistíme to.“


  „Vpublikácii Kto je kto nájdeme aj adresu?“


  „Nie, ale keď zistíme, pre ktoré kolégium pracuje, pôjdeme tam anájdeme ho. Som si istá, že ak je taký známy adôležitý, určite má kanceláriu niekde vokolí Templu.“


  „Ale nemôžeme len tak vtrhnúť rovno do jeho kancelárie,“ zdôraznila Chastity. „Počula som, že treba dosť kľučkovať určitými chodbičkami, aby sa človek ktakému právnikovi dostal.“


  Prudence pokrútila hlavou. „Ak máme mať šancu získať jeho pomoc, treba sa naňho doslova vrhnúť, prekvapiť ho, zaskočiť. Ak mu necháme čas na rozmyslenie, vysmeje sa nám avyženie nás na ulicu.“


  „Buď krutý, krvavý avznešený, veď nikto, narodený zo ženy...“ zacitovala Chastity so zdvihnutou päsťou.


  „... nemôže Macbethovi ublížiť,“ dodala sestra.


  „Keby len to,“ ozvala sa Chastity avstala. „Hneď zajtra ráno zájdeme do kníhkupectva Hatchards.“ Unavene sa povystierala. „Som hladná auž je takmer osem. Dáme si ten pastiersky koláč?“


  „Premýšľam, čo asi má na večeru Constance,“ prehodila Prudence avykročila za sestrou dolu schodmi.


  „Určite kozie oči,“ zažartovala Chastity. „Čítala som, že beduíni naSahare ich jedia.“


  „Ach, viem si predstaviť Maxovu tvár nad kozími očami. Avy, Jenkins?“ Prudence sa usadila vmalej jedálni, ktorú používali, keď boli samy.


  „Ako som počul, jahňacie oči sú delikatesa, slečna Prudence. Akozie oči asi tiež. Vraj sa pečú vcelku asú šťavnaté.“ Jenkins jej položil klakťu misu spariacim sa koláčom.


  „Nie som si istá rozdielom medzi jahňacími akozími očami,“ podotkla Prudence anabrala si koláč. „Vonia to krásne... ďakujeme, Jenkins.“


  Sluha obišiel stôl kChastity. „Pani Hudsonová posypala zemiaky strúhaným syrom. Je to chutné achrumkavé.“


  Chastity zarezala do chrumkavej kôrky asluha jej posunul misku kapusty smaslom. Potom im nalial víno aticho sa vzdialil.


  „Naozaj je to veľmi dobré,“ uznala po chvíli Prudence.


  „Pani Hudsonová vie aj zmála vyčariť veľa,“ prikývla Chastity. „Dokážeme jej tento mesiac zaplatiť?“


  „Určite. Musela som síce založiť tie perlové náušnice po mame, ale vykúpime ich, hneď ako dostaneme príspevok na charitu od lady Lucanovej alady Winthropovej.“


  „To bol Constancin nápad,“ pokračovala Chastity, „aby sme ich požiadali opríspevok pre staré dievky aženy vnúdzi, ktorý slúži ako prostriedok, aby sme mohli viesť rubriku Medzi nami.“


  „Netušila som, že ony - presnejšie ich potomkovia - využívajú služby Medzi nami,“ pripomenula Prudence anabrala si ešte kapustu. „Tie peniaze nám prídu vhod... veď nesedíme so založenými rukami, snažíme sa dať dokopy ďalšie páry pre ich dobro.“


  Chastity sa musela uškrnúť. „Pre ich dobro. Znie to altruisticky, keď od nich žiadame peniaze.“ Odpila si vína avystrúhala grimasu. „Toto víno je nejaké riedke anechutné.“


  „Viem,“ pokývala hlavou Prudence. „Jenkins vzadu vpivnici našiel niekoľko fliaš burgundského, ale je už asi pokazené. No to, čo pani Hudsonová nepoužije do varenia, by sme mali vypiť.“


  „Aby ich tam nevyňuchal otec.“


  Prudence pokrútila hlavou aodpila si zpohára. „Sjedlom nie je také zlé, ale bez ničoho sa piť nedá.“


  „Takže kedy dostaneme tie charitatívne príspevky od lady Lucanovej alady Winthropovej?“


  „Sľúbili, že šeky prinesú na ďalšie popoludňajšie stretnutie vstredu unás doma. Navrhla som po päťdesiat guineí, to by bolo tak akurát,“ dodala ledabolo Prudence.


  Chastity sa takmer zadrhla zemiakom. „Päťdesiat guineí každá? To je hrozné, Prue.“


  „Con si tiež myslela, že je to dosť veľa, ale ja som mala pocit, že to treba skúsiť. Veď si to môžu dovoliť,“ dodala sestra. „Tá svadba vdecembri bude najväčšia spoločenská udalosť roka. Hester aDavid sú zaľúbení až po uši. Aich matky sa tiež dobre znášajú atešia sa. Urobili sme im veľkú službu. Nehovoriac otebe,“ uškrnula sa. „David si aspoň našiel iný predmet túžby.“


  „Ten jeho obdiv mi už liezol na nervy,“ pripustila Chastity. „Mimochodom, neprišli nejaké listy pre The Mayfair Lady? Okrem toho úradného.“


  „Zopár. Mám ich vkabelke. Pozrieme sa na ne po večeri.“


  „Ačo máme ako dezert?“ zaujímalo Chastity.


  „Jablkový koláč sposýpkou,“ odvetil Jenkins, ktorý práve vtej chvíli vošiel do jedálne. „Pani Hudsonová sa pýta, či má na stredajšie stretnutie napiecť čajové pečivo.“ Pozbieral taniere.


  „Pravdaže,“ odvetila Prudence. „Budeme zbierať peniaze, takže čím sladší bude olovrant, tým lepšie.“


  „Dobre, slečna Prue. Poviem to pani Hudsonovej. Možno upečie aj čokoládový piškótový koláč.“ Jenkins nič viac nepovedal, lebo sfinančnými aktivitami Duncanových dcér viac ako súhlasil.

  SESTRY VOŠLI DO KNÍHKUPECTVA svysokými oblúkovitými oknami na Piccadilly niekoľko minút po tom, ako otvorili. Pobrali sa rovno do oddelenia encyklopedických publikácii anašli, čo hľadali. „Mali by sme si to kúpiť,“ navrhla potichu Chastity. „Mne to pripadá, akoby sme podvádzali. Určite by ich potešilo, keby sme si ten výtlačok kúpili.“


  „Určite,“ súhlasila Prudence, „ale stojí päť guineí, čo nemáme, apotrebujeme zistiť len jedno heslo.“ Opatrne listovala. „Aha, tu je to.M.“ Prešla prstom po riadkoch. „Maburn... Maddingly... Malvern. To je on. Sir Gideon Malvern, kráľovský radca, člen Londýnskej právnickej spoločnosti od roku 1894, ustanovený ako členKráľovskej rady roku 1902; vzdelanie: New College Winchester, Oxford... To sa dalo čakať.“ Zdvihla hlavu. „Presne to, čo potrebujeme.“


  „Nie je tam aj niečo osobné?“ Chastity nazrela sestre ponad plece. „Ach, pozri sa na toto. Je rozvedený. Ženatý sHarriet Greenwoodovou, dcérou lorda Charlesa alady Greenwoodovej odroku 1896, rozvedený roku 1900. Dcéra Sarah narodená roku 1897.“


  Chastity sa zamračila. „Rozvedený... to je dosť nezvyčajné.“


  „Veľmi nezvyčajné,“ súhlasila Prudence, „ale nám je to jedno. Vieme, kde ho nájdeme. Poďme na Middle Temple Lane, tam sídlia známi právnici, apozrime si tabuľky na dverách.“ Opatrne zatvorila zväzok apoložila ho na poličku. Vonku sa zamiešali do davu nakupujúcich na Piccadilly, neskôr našli voľnú drožku.


  „Victoria Embankment, prosím,“ povedala Prudence, keď nastúpili sChastity. „Teraz ide oto,“ pokračovala Prudence so zježeným obočím, „ako sa ktakému známemu človeku priblížiť. Máš nejaký nápad, Chas?“


  „Nebude to nič zvláštne,“ odvetila sestra anapravila si slamený klobúk. „Najprv si musíme dohodnúť stretnutie. Ale nemôže byť na súde vOld Bailey alebo inde?“


  „Ak tam nie je, možno má dnes dopoludnia nejaký prípad. Dúfajme však, že sa dostaneme aspoň kjeho sekretárovi, ak nás nevyhodí rovno na ulicu, skôr ako stihneme otvoriť ústa.“


  „Veď vyzeráme ctihodne,“ namietla Chastity.


  To je pravda, uvedomila si Prudence. Mala na sebe neutrálne tvídové sako asukňu ajednoduchý čierny slamený klobúk, takže pôsobila decentne, Chastity zasa tmavohnedé hodvábne šaty, ktoré tiež nepôsobili frivolne. Premýšľala, či si nemajú dať elegantné formálne oblečenie, aby na právnika urobili dojem, ale potom sa rozhodla pre striedmejší vzhľad. Najskôr zistia, čo je to za človeka, podľa toho sa zariadia.


  Zaujímavé, že je rozvedený. Vich kruhoch to bolo veľmi nezvyčajné, lebo to zanechávalo na človeku nepríjemnú stigmu. Pravdaže skôr na žene ako na mužovi, uvedomila si kyslo avhlave už počula Constancine slová oprávach žien, že treba bojovať proti nespravodlivosti spoločenských zákonov na súdoch, ale aj vkaždodennom živote. Kto bol vinný vtomto prípade? Sir Gideon, alebo jeho manželka? Keby na to prišli, napovedalo by im to, ako sa majú kadvokátovi správať.


  Drožka zastala na Victoria Embankment asestry vystúpili. Na chvíľu zastali apozreli ponad sivé vody Temže na South Bank. Slnko sa snažilo predrať cez oblaky na sivom nebi, niekoľko lúčov sa naozaj jagalo na mútnej hladine. Vtom závan vetra rozfúkal lístie dubov vTemple Garden za nimi.


  „Je príliš chladno, aby sme tu takto postávali,“ zachvela sa Prudence. „Poďme po Middle Temple Lane. Ty po jednej strane, ja po druhej.“


  Na každých dverách po oboch stranách ulice viseli medené tabuľky, na ktorých bolo uvedené, kto vtej-ktorej vysokej úzkej budove sídli. Pri každom mene stálo: advokát. Meno sira Gideon Malvern bolo uvedené zhruba vstrede ulice.


  Prudence mávla na Chastity, aby sa poponáhľala knej. „Tu je to,“ ukázala na medenú tabuľku.


  Chastity stisla mosadznú kľučku advere sa otvorili. Za nimi sa objavil tmavý interiér, nevyzeral však ako foyer. Vlastne sa pred nimi dvíhali ošumelé drevené schody. Slnko znova zašlo. Nebolo tam dosť prirodzeného svetla ani za jasnejšieho dňa, lebo vkútiku za schodiskom bolo len úzke okno. No ktosi hore na schodisku zažal lampu, atá osvetľovala staré, vratké schody.


  Sestry si vymenili vystrašený pohľad. Vyleštená menovka amosadzná kľučka zvonku nepredpovedali ošumelý interiér, ale Prudence zo skúsenosti vedela, že právnika netreba súdiť podľa toho, vakom prostredí pracuje. Miestnosti vstarobylých budovách právnickej spoločnosti Inns of Courts boli drahé amohlo si ich dovoliť len zopár vyvolených. Bolo však vecou hrdosti atradície, že moderné vymoženosti nesmú narušiť vzhľad posvätných právnických priestorov.


  „Som prekvapená, že je tu aspoň plynová lampa,“ zamrmlala. „Myslela som, že sa nedostali ďalej ako kolejovým lucernám asviečkam.“


  „Pôjdeme hore?“ opýtala sa rovnako potichu Chastity.


  „Veď preto sme prišli.“ Prudence hovorila sväčšou istotou, ako cítila. Položila nohu na schodík, Chastity sa držala za ňou. Schodisko bolo príliš úzke, aby kráčali vedľa seba.


  Dvere na konci schodiska boli trochu pootvorené. Prudence na ne zľahka zaklopala, naozaj len slabo. Napriek tomu sa spoza dverí ozval chrapľavý hlas, aby šli ďalej. Pravdepodobne nepatrí sirovi Gideonovi Malvernovi, uvedomila si. Otec ho opisoval ako najmladšieho právnika, ktorý dosiahol vposlednom desaťročí taký úspech, aona si zpoznámok vpublikácii Kto je kto pamätala, že ho vymenovali pred dvanástimi rokmi. Takže nemôže mať viac ako štyridsať, vypočítala si. Vošla dnu, dvere nechala pootvorené; ani sa nestihla presvedčiť, či ju Chastity nasleduje.

